Pare Lorentz
Pare Lorentz (11 Decembris 1905—4 Martii 1992) fuit moderator cinematographicus Americanus et scriptor qui praecipue pelliculis de Pactione Nova innotuit. Natus Leonard MacTaggart Lorentz in oppido Clarksburg Virginiae Occidentalis, in Collegio Wesleyano Virginiae Occidentalis et Universitate Virginiae Occidentalis eruditus, Lorentz iuvenis iudex pellicularum Novi Eboraci et Ruscisilvae Californiae pellicularum censurae in industria contradixit. Lorentz, pellicularum documentariarum fabricator Magnae Depressionis Oeconomicae maximi momenti, efficienter suasit gubernationem Civitatum Foederatarum pelliculas documentarias sustinere debere. Fabricator pellicularum pro Corpore Aerio Exercitatus Civitatum Foederatarum per bellum mundanum formidabile meruit, cum faceret pelliculas technicas, documentationem incursionum missilibus dirumpentibus concutientium, crudasque atrocum facinorum Nazisticorum pelliculas edens pro pellicula eruditionis causa de iudiciis Norimbergensibus. Lorentz nihilominus ut videtur fabricator pellicularum FDR notus erit. Pare Lorentz Film Festival Societatis Documentariae Internationalis ex eo appellatur.